Tester ut blått kort og nye strafferegler i håndball-VM
Det internasjonale håndballforbundets (IHF) har bestemt at blant annet det norske U21-laget må forholde seg til flere nye regler som kan få stor betydning. Norge åpner mot Tyskland mandag kveld, norsk tid, og spillerne må forholde seg til følgende nye regler: • Blått kort deles ut for forseelser som er grovere enn rødt kort, og det fører til påfølgende karantene. • Når dommeren markerer med en hånd i været for passivt spill, så må laget avsluttet innen åtte pasninger. • Angrepsspillere som får behandling på banen, må stå over de tre neste angrepene. Dette er for å hindre at man filmer skader. • I de siste 30 sekundene av kampene kan det blåses straffekast for forseelser som skjer over hele banen. Det er for å unngå stygge taklinger som bare fører til frikast og dermed stor fordel for det forsvarende laget i en hektisk sluttfase. – Jeg er veldig positiv til å teste ut blått kort. Det høres spennende ut fordi jeg synes det er mangler en forutsigbar praksis med røde kort og straff i etterkant, sier håndballekspert Randi Gustad til VG. Hun synes også at løsningen med at det kan blåses straffe for forseelser over hele banen i sluttsekundene er god. – Det kan hindre en del grisete spill. Det er mange som mener at håndballen er blitt mer brutal, og som tidligere aktiv spiller vet jeg at man nesten kan tenke «drep» når det er snakk om få sekunder igjen. Risikerer man å få straffe imot seg vil det få stor betydning, sier Gustad.Den tidligere Nordstrand- og Norge-spilleren er derimot meget skeptisk til å innføre regler som innebærer telling. – Det er i utgangspunktet ganske kompliserte regler i håndball allerede. Jeg merker at folk som ser på egentlig aldri har forstått reglene for brøyting og straffe fordi det handler så mye om tolking. Det er også mye feil fra dommerne når det gjelder skrittelling fordi det ofte går fort, og jeg tror enda en telleregel vil fungere dårlig, sier Gustad som foreslår en nedtellingsklokke ala det de bruker i basket. Gustad synes også det kan være greit å få testet ut løsningen for å unngå filming. – Jeg har ikke reflektert så mye over det, men det handler nok ikke bare om å filming – også det å dra ut tiden. Faren er at spillere kan bli liggende skadet og at legene blir sittende på benken. Det skal bli veldig spennende å se hvordan dette fungerer i Brasil, sier Gustad. Ifølge danske TV 2 kommer vil nye reglene tidligst bli innført i seniorhåndballen fra sommeren 2017.
U21-spillerne i VM i Brasil blir prøvekaniner IHFs forslag til nye regler. Håndballekspert Randi Gustad er positiv. til nye regler. Håndballekspert Randi Gustad er positiv.